Geloofsbelydenis van 'n Nasionalis | Die Nuus in Afrikaans - Koerant.co.za
Geloofsbelydenis van ‘n Nasionalis
Of het hulle? Volgens News24.com het President Jacob Zuma, in sy toespraak aan direkteurs-generaal en adunk direkteurs-generaal van Nasionale- sowel as Provinsiale Regering op 23 April 2010 gesê: “Failure to deliver to the people of South Africa could no longer be blamed on Apartheid after two decades of democracy.”
Wat beteken burgerskap vir hierdie groep Suid-Afrikaners? Burgerskap omskryf tog die verhouding tussen ‘n persoon en haar of sy land. Burgers beskik gewoonlik oor sekere regte, soos politieke deelname, maar het ook verpligtinge om landswette te gehoorsaam en belasting te betaal. Maar geskiedenis is tog so lief om homself te herhaal. Kan die Afrikaner leer uit hierdie lesse?
Neem byvoorbeeld die situasie in Suid-Afrika tussen 1902 – 1932, nadat die Boere en Engelse in Mei 1902 die vredesverdrag te Vereeniging onderteken het. Blanke Afrikaners het hulself in die buitebaan bevind – veral op ekonomiese gebied. Volgens Hermann Giliomee in sy boek Die Afrikaners was daar ook ‘n “baby boom” na die oorlog en het jong, blanke Afrikaners wat die werksmark betree het, tussen 1920 en 1926 met nagenoeg 50% toegeneem. Die ekonomie het stagneer en het die Bruto Binnelandse Produk van Suid-Afrika tussen 1920 en 1932 ‘n afname getoon. Daar was ‘n skerp toename in werkloosheid onder jong Afrikaners.
Met ‘n positiewe werksetiek en ‘n bereidwilligheid om onder te begin, het die Afrikaner sy soeke na ‘n moderne Afrikaneridentiteit begin. Die Spoorweë en Staat het poste verminder en die meeste Afrikaners het op die myne gaan werk.
Toe die eerste uitgawe van Die Brandwag – ‘n mooi geillustreerde blad met die ondertitel “n Nasionaal Suid-Afrikaanse blad vir die Huisgesin” – op 31 Mei 1910 verskyn het, het JBM Hertzog die verwelkom as ‘n teken dat die “Afrikaanse volk ontwaak tot ‘n gevoel van eie krag, eiewaarde en selfrespek.”
Ds. Tobie Muller het in 1914 ‘n toespraak gelewer genaamd “Die Geloofsbelydenis van ‘n Nasionalis”. Hierin het hy onverskilligheid oor Afrikaner Nasionalisme as “pligsversuim” gesien. Vir hom was die keuse om nasionalisties te wees ‘n morele keuse van die diepste betekenis. Daardeur is ‘n individu se karakter binne ‘n volk gevorm. Die individu moes sy lewensroeping binne die volk vervul en nie op sy eie nie.
Cicero, die Romeinse filosoof het reeds in 43 B.C aangehaal: “Niks pas so goed by ‘n man as dit wat sy eie is nie.” Vier dus hierdie jonge demokrasie wat 18 jaar oud is. Maar wees ook trots op jou eie kulturele erfenis.